Pád Kabaly

{{hatnote|This article is written in Slovakian.}}
{{conspiracynav}}
'''Pád Kabaly''' je 3-hodinový film rozdelený na 10 častí od holandskej konšpirátorky Janet Ossebaardovej. Je to pomerne silná káva - keď ešte aj ''konšpiračný'' časopis [[ZEM & VEK]] zhodnotí, že časti filmu ''smerujú za hranicu súdnosti'' a Ossebaardová '''blúzni''', asi je čas sa trochu zamyslieť (kto je Janet Ossebaardová? čo vyštudovala? je odborníčka v nejakej oblasti? aké dôkazy prináša pre svoje tvrdenia? existujú aj iné, jednoduchšie vysvetlenia udalostí ako celosvetové sprisahanie?).

== Malá ukážka ==
{{cquote|Za týmto dokumentom sú roky výskumu. I tak vás vyzývam, aby ste si spravili vlastný výskum a overili si všetko, čo vám predkladám. To je jediný spôsob, ako dôjsť k pravde.|||...radí Janet Ossebaardová, ktorá si neoverila absolútne vôbec nič.}}

Janet nám radí, aby sme si všetko dôkladne overovali. Znie to dobre, škoda len, že sa toho sama nedrží. Napríklad keď tvrdí, že deti sú už odmalička podprahovo manipulované a ako dôkaz uvednie počítačovo upravený obrázok, kde má pes v rozprávke 101 dalmatíncov škvrny v tvare hákového kríža. To naozaj je niekto schopný uveriť, že ''toto'' by sa dostalo do kín a televízie? A ako to, že si to ešte nikto nevšimol? 

[[File:101dalmatians-swastika-hoax2.png|thumb|center|Podľa Ossebaardovej má v rozprávke 101 dalmatíncov jeden zo psov škvrny v tvare hákového kríža. Obrázok je, samozrejme, sfotošopovaný. Reálna scéna je na obrázku vpravo.]]

Alebo začne tvrdiť, že pápeži sú satanisti. Fíha, trošku silné tvrdenie - zrovna od pápežov by som to nečakal. Dôkaz? Počítačovo upravená fotografia pápeža Benedikta XVI:

[[File:Pope-benedict-devils-horns-hoax.png|thumb|center|Obrázok hore je skutočný. Obrázok dolu je výsledkom fotošopu. Ale pár ľudí aj tak naletí a myslí si, že pápež je satanista.]]

Ovšem, potom je tu ešte fotografia Františka - tá sfotošopovaná nie je. Vysvetlenie je al opäť jednoduché: pápež v posunkovej reči zdravil nepočujúcich gestom [https://en.wikipedia.org/wiki/ILY_sign "Ľúbim vás"].<ref>Segun Olakoyenikan, [https://factcheck.afp.com/online-posts-falsely-portray-pope-francis-and-other-world-leaders-making-devil-horns-gesture Online posts falsely portray Pope Francis and other world leaders as making "devil horns" gesture], AFP, 24.10.2020</ref><ref>Gustavo Turner, [https://www.latimes.com/entertainment/music/posts/la-et-ms-pope-francis-metal-horns-philippines-20150120-story.html Metal pope? Pope Francis flashes familiar hand signs in Philippines], Los Angeles Times, 20.1.2015</ref>

== Konšpirácie ==
{{cquote|S ôsmimi časťami sa dá v zásade súhlasiť a obsahujú prekvapivé informácie a súvislosti, hoci žiaľ aj ''značne špekulatívne tvrdenia'' [..], posledné dve už smerujú za hranicu súdnosti. [..] O tom presne je propaganda, pridať k 80 percentám pravdy 20 percent omáčky, ktorá (niektorým) ľuďom chutí.|||Karol Kardoš, [[ZEM & VEK]] [https://zemavek.sk/qanon-falosna-alternativa/] - keď je tvoj film silná káva aj pre konšpirátorov zo zemaveku, asi sa treba zamyslieť; mimochodom, tej omáčky je tam takmer 100%}}

* [[QAnon]] - v skratke, viera v anonymný účet (nikto nevie, kto to je, môže to byť hocikto), ktorý zverejňuje nejasné správy a náznaky (ktoré treba rozlúštiť, dešifrovať, pospájať si). Podľa tohto anonymného zdroja (ktorý vraj pozná zákulisné informácie), sú elity súčasťou kanibalistického, pedofilného, satanistického kultu, pijú krv detí a podobné nezmysly. Samozrejme, keď to tvrdí niekto, kto netuším, kto je, treba tomu veriť. 
* [[Chemtrails]] - klasika.
* [[Antivax|Vakcíny]] podľa Janet obsahujú ortuť. 1. Nie, ortuť sa už dávno nepoužíva. 2. Kedysi vakcíny neobsahovali ortuť, ale zlúčeninu [[Thiomersal|tiomersal]] a neexistujú dôkazy, že by bol tiomersal v daných množstvách škodlivý. Mimochodom, chémia pre začiatočníkov: Sodík vo vode vybuchuje a chlór sa používal ako bojový plyn. Sodík+chlór je kuchynská soľ, ktorá je dôležitá pre život (samozrejme, v primeraných množstvách). Tvrdiť, že tiomersal je nebezpečný ''preto, že obsahuje atóm ortuti'' je rovnaká hlúposť, ako tvrdiť, že soľ je nebezpečná, pretože obsahuje atóm chlóru.
* [[Federal_Reserve|FED]]: podľa Ossebaardovej, jediní dvaja prezidenti, ktorí boli proti centrálnej banke, boli Abraham Lincoln a John F. Kennedy. Celkom to nevychádza, keďže FED vznikol až v roku 1913, t.j. 48 rokov po Lincolnovej smrti a nie je vôbec jasné, či by bol za alebo proti. J.F. Kennedy sa zase narodil v 1917, teda 4 roky po. Ossebaardová navyše klame, že všetky tieto inštitúcie sú vraj v súkromnom vlastníctve niektorých z najbohatších a najvplyvnejších rodín. Je to lož.
* [[RMS_Titanic|Titanic]] - Janet naznačuje, že traja bohatí muži, ktorí boli proti FEDu vraj boli zavraždení, keď 15. apríla 1912 zahynuli pri katastrofe Titanicu. V skutočnosti neexistujú dôkazy o tom, že by títo traja muži boli proti. Avšak aj keby boli proti FEDu, myšlienka, že ktosi potopí celý Titanic a zabije tisíce ľudí len kvôli tomu, aby zavraždil troch "odporcov" (pričom nemá ani len istotu, že sa nezachránia na záchranných člnoch a už vôbec nehovoriac o tom, aký bol pomer odporcov vs. podporovateľov FEDu, čo sa viezli na Titanicu), je absurdná fantazmagória.<ref>Erick Trickey, [https://www.washingtonpost.com/news/retropolis/wp/2018/08/04/how-j-p-morgan-didnt-sink-the-titanic-and-other-qanon-conspiracy-theories-debunked/ Fact-checking QAnon conspiracy theories: Did J.P. Morgan sink the Titanic?], The Washington Post, 4.8.2018</ref>
* Samozrejme, [[9/11]], Američania si dvojičky zhodili sami.
* Choroby ako AIDS, SARS, ebola boli podľa Janet vytvorené človekom.
* Rothschildovci, Rockefellerovci, Soros, Bill Gates...

== Šírenie ==
Film a jeho časti sa šírili na konšpiračných stránkach ako
* [[InfoVojna]] - Janet Ossebaard je vraj "slávna dokumentaristka" (vážne?)
* Gloria.tv
* cz24.news
* svobodny-vysilac.cz
a iné.

== Externé odkazy ==
* [https://www.pepijnvanerp.nl/2020/04/debunking-fall-cabal-by-janet-ossebaard-part-1/ Debunk Pádu kabaly - 1. časť]
* [https://www.pepijnvanerp.nl/2020/04/debunking-fall-cabal-by-janet-ossebaard-part-2/ Debunk Pádu kabaly - 2. časť]
* [https://www.pepijnvanerp.nl/2020/04/debunking-fall-cabal-by-janet-ossebaard-part-3/ Debunk Pádu kabaly - 3. časť]
* [https://www.pepijnvanerp.nl/2020/05/debunking-fall-cabal-by-janet-ossebaard-part-4/ Debunk Pádu kabaly - 4. časť]
* [https://www.pepijnvanerp.nl/2020/05/debunking-fall-cabal-by-janet-ossebaard-part-5/ Debunk Pádu kabaly - 5. časť]
* [https://www.pepijnvanerp.nl/2020/05/debunking-fall-cabal-by-janet-ossebaard-parts-6-10/ Debunk Pádu kabaly - časti 6-10]
* V poľštine: [https://fakenews.pl/spoleczenstwo/wyjasniamy-fall-cabal-upadek-kabaly-janet-ossebaard-czesc-1/ časť 1], [https://fakenews.pl/spoleczenstwo/fall-cabal-upadek-kabaly-janet-ossebaard-czesc-2-wyjasniamy/ časť 2], [https://fakenews.pl/spoleczenstwo/fall-cabal-upadek-kabaly-janet-ossebaard-czesc-3-wyjasniamy/ časť 3]

==Referencie==
{{reflist|4|80%}}


{{DEFAULTSORT:Pád Kabaly}}
[[Category:Films]]

[[Category:QAnon]]
[[Category:Unified conspiracy theory]]
[[Category:9/11 truthers]]
[[Category:Slovensky]]

Categories: Films, QAnon, Unified conspiracy theory, 9/11 truthers, Slovensky